Tájékoztató munkatársaink részére

1. A Magyar Kémiai Folyóirat eredeti tudományos kutatási eredményeket közöl a kémia minden ágából, részletes közlemények, előzetes közlemények, vagy rövid közlemények alakjában. Nemzetközi folyóiratban történt idegen nyelvű közlés nem akadálya a magyarul való megjelentetésnek.
Felkérés alapján összefoglaló közleményeket is megjelentetünk.
2. Az előzetes közlemények rövid beszámolók folyamatban levő kutatások olyan szakaszának eredményeiről, amelyekről feltehető, hogy gyors közlésük elősegíti az adott tárgykörben dolgozó más kutatók munkáját, s egyben biztosítják a szerző prioritását.
3. A rövid közlemények az adott tárggyal kapcsolatban befejezett kutatómunka kisebb jelentőségű, de mégis általános értékű eredményeit, ill. kísérleti módszerek vagy készülékek leírását ismertetik. Terjedelmük ne legyen nagyobb két oldalnál.
4. Műszaki újdonságok rovatunkban, - az igényektől függően - a szerzők újonnan kifejlesztett műszereit, laboratóriumi eszközeit, készülékeit, illetve mérési módszereit kívánjuk ismertetni.
5. A közlemények tartalmáért és közölhetőségéért a szerzők felelősek.
6. Kérjük munkatársainkat, hogy közleményeiket tömören fogalmazva, de jól érthetően, lehetőleg rövid mondatokkal írják meg. Az általánosan elfogadott szakkifejezéseket, vegyületeket a "Kémiai helyesírási szótár" (Fodorné Csányi Piroska, Fábián Pál, Hőnyi Ede; Műszaki Könyvkiadó, Budapest, 1982) szerint kell írni.
7. A közlemény címe konkrétan tájékoztasson a tartalomról, de lehetőleg rövid legyen.
A bevezetés tartalmazza a munka célkitűzéseit és tárgyát, röviden hivatkozzék a tárgyban mások, valamint a szerző által elért előző eredményekre. Hosszabb történeti áttekintésnek csak kivételesen indokolt esetben van helye.
A kísérleteken alapuló közlemény fő részét a kísérleti módszer leírása, az eredmények közlése és tárgyalása képezze. Hosszabb cikkekben ajánlatos e részeket egymástól alcímekkel elválasztani. Elméleti közleményekben az eredmények közlése előtt az elmélet alapelgondolásait kell vegyészek számára érthető módon ismertetni.
A kísérleti módszer leírása tömör legyen, de mégis tartalmazzon minden adatot, ami lehetővé teszi a kísérleti munkának szakemberek általi megismétlését, ill. a módszer felhasználását más esetekben.
A számszerű kísérleti eredményeket vagy táblázatban, vagy grafikonban közöljék a szerzők.
A kísérleti adatokból egyértelműen folyó következtetéseket általában célszerű közvetlenül a kísérleti eredményekkel kapcsolatban közölni. Ezek általánosabb jellegű megvitatása, valamint az elméleti következtetések az eredmények értékelése, ill. tárgyalása fejezetbe tartoznak.
A hivatkozásoknál kérjük megadni a szerzők keresztnevének kezdőbetűit és vezetéknevét, a folyóirat szokásos rövidített nevét, a kötetszámot, a közlemény kezdő oldalszámát és az évszámot. A hivatkozások számozása a szövegben való előfordulásuk sorrendjében történjék.
Minden táblázatnak legyen külön címe, amely a közlemény szövegének elolvasása nélkül is utal tartalmára és megadja, hogy milyen kísérleti körülmények között érvényesek a táblázat adatai. Az egyes adatokra vonatkozó különleges megjegyzések csillag alatt a táblázat aljára kerüljenek. Az adatok mértékegységeit minden oszlopban, ill. minden sorban pontosan meg kell adni.
Az ábrák méretét úgy kell megválasztani, hogy a bemutatni kívánt összefüggés a szükséges pontossággal leolvasható legyen. Ne tervezzünk minden függvénygörbéhez ábrát, ugyanazon az ábrán több görbe is feltüntethető. Az ábrák aláírása, ill. a görbék és pontok felirata a közlemény szövege nélkül is érthető legyen.
Mivel a Folyóirat hasábszélessége 8 cm, az ábrák mérete ennél kisebb legyen. Kéthasábos ábrák csak kivételesen indokoltak. Fényképeket csak akkor közöljenek, ha ez feltétlenül szükséges. A fényképek fényes papíron készüljenek, minél erősebb kontrasztúak legyenek, és a tárgynak csak a bemutatni kívánt részét ábrázolják. A fényképek helyét kérjük kihagyni és az eredeti fényképet beküldeni.
Minden kézirat végén magyar nyelvű és angol nyelvű rövid összefoglalást kell közölni, ez utóbbit a dolgozat címének fordításával együtt.
8. A közleményeket "camera ready" sokszorosításhoz kérjük elkészíteni.
A táblázatokat és az ábrákat is a szerző teszi a szövegbe.
Kérjük, hogy a megszerkesztett közleményből 2 kinyomtatott példányt küldjenek be szerkesztőségünkbe (Budapest, XI., Gellért tér 4., H-1521). Ezeket küldjük el a lektoroknak, és itt javítja ki a szerkesztőség az estleges szerkesztésbeli és helyesírási hibákat (kefelevonat).
A kefelevonatot visszaküldjük az első szerzőnek. Kérjük, hogy a szükséges javításokat végezzék el, majd az új kinyomtatott példányt küldjék el sürgősen szerkesztőségünknek.
Egyéb javítást már a szerkesztőség nem végez, tehát ez marad a közlemény végleges formája. A kész példányt ajánlatos kemény borítékban, vagy kemény lap mellett küldeni a postán, hogy ne gyűrődjék meg. 
Az élőfejeket, oldalszámokat és a beérkezés-elfogadási dátumokat a szerkesztőség illeszti a szöveghez.
9. A Folyóirat közleményeit változatlan formában szeretnénk megjelentetni. Kérjük ezért a tisztelt szerzőket, hogy a közlemények szerkesztésekor ragaszkodjanak a megszokott formákhoz, melyeket a jelen példány vagy bármelyik idén megjelenő folyóiratszámunk cikkeiben láthatnak. Kérésre küldünk egy, a Word for Windows szövegszerkesztőknél alkalmazható formázási előírást. 
10. A szerzők közleményükről 25 db különlenyomatot kapnak díjmentesen.
11. A jelen tájékoztató az Interneten is hozzáférhető a következő címen: http://www.kfki.hu/chemonet/mkf

A Magyar Kémiai Folyóirat közleményeinek szerkesztésére alkalmazható formázási előírás Word for Windows szövegszerkesztőkhöz
Cím - 19pt, félkövér, középre zárt,
előtte 42pt, utána 10pt
Alcím - 11pt, félkövér, középre zárt
Szerző(k) neve - 11pt, VEZETÉKNÉV csupa nagybetűvel, középre zárt, előtte 10pt, utána 4pt
Munkahely neve és címe - 10pt, középre zárt, ha túl hosszú, akkor sűríteni a betűket, utolsó cím után 18pt

Fejezetcím  11pt, félkövér, középre zárt,
utána 12pt
A cikk szövege  kéthasábos szedés, hasábszélesség 81 mm, hasábok közötti távolság 6 mm, hasábok magassága kiegyenlített. Sortávolság szimpla, a bekezdések sorkizártak, az új bekezdés behúzása 0,75 cm. Betűtípus H-Times New Roman, 11pt, normál. Alsó és felső index 8pt.
A hivatkozott irodalom sorszámát helyezzük felső indexbe1 .
Lapbeállítás  A/4 lapméret (210x297 mm), álló elhelyezkedés, margó beállítás:
felső:	2,6 cm
alsó:	1,7 cm
bal:	2,1 cm
jobb:	2,1 cm
A cikk felépítése lehetőleg kövesse az alábbi felosztást: bevezetés, Kísérleti rész, Kísérleti eredmények és értékelésük, (köszönetnyilvánítás,) Összefoglalás, angol nyelvű összefoglaló, irodalomjegyzék.
Alfejezetcím -11pt, kurzív, középre zárt,
előtte 18pt, utána 12pt
Az egyenletek, ábrák és táblázatok folyamatosan számozottak (1,2,...).

n. ábra

Ábrafelirat - 10pt, normál, középre zárt. Helyezzük az ábrát a szövegbeli hivatkozáshoz minél közelebb. Az ábrák lehetőleg hasábszélességűek legyenek, hacsak ez nem megy az olvashatóság rovására.

n. táblázat

Táblázatfelirat - 10pt, dőlt, középre zárt. A táblázatban a betűméret 10pt, indexek mérete 8pt, sortávolság automatikus. A táblázat sorainak és oszlopainak elválasztására az alábbi módon használjuk a vonalakat.
Ügyeljünk a számok helyi érték szerinti elrendezésére.

Xxxxx	Xxxxx	Xxxxx*	
Xxxxx	11	444	
Xxxxx	222	5 555,5	
Xxxxx	33,3	666,66	
* Lábjegyzet

Köszönetnyilvánítás  10pt, normál. Xxxxx xxxxx xxxxx xxxxx xxxxx xxxxx xxxxx xxxxx.

Összefoglalás

A cikk rövid magyar nyelvű összefoglalója. Xxxxx xxxxx xxxxx xxxxx xxxxx xxxxx xxxxx xxxxx xxxxx xxxxx xxxxx.

Title of the paper in English. Author(s) name

A short summary of the paper in English. Xxxxx xxxxx xxxxx xxxxx xxxxx xxxxx xxxxx xxxxx xxxxx xxxxx xxxxx.

IRODALOM

1	Szerző(k): Könyv címe. Kiadó, kiadás helye, évszáma.
2	Szerző(k): Folyóirat, kötetszám, lapszám, évszám.
3	Szerző(k): Előadás címe. In "konferencia kiadvány címe". Kötetszám. lapszám. Kiadás helye, évszáma.

További felvilágosításért kérjük, forduljon Frank Zsuzsannához, BME Szerves Kémiai Technológiai Tanszék, Tel.: 463-2102.